Утвърждавам:

Борислава Хаджийска,

**И Н С Т Р У К Т А Ж**

**за непедагогически персонал**

**в Професионална гимназия по туризъм – гр. Самоков**

**СЪДЪРЖАНИЕ:**

1. Общ инструктаж

2. ПРОТИВОПОЖАРНИ ПРАВИЛА с цел осигуряване на пожарна безопасност, недопускане на аварии и своевременното ликвидиране на евентуално възникнали такива

3. Инструктаж за пропускателния режим

4. Инструктаж за действия след получаване на сигнал за злонамерено телефонно обаждане

5. Инструктаж за борба с остри и заразни болести

6. Инструктаж за поведение и действия при снежни бури, виелици и поледици

7. Инструктаж за действия на непедагогическия персонал при терористична заплаха

**ОБЩ ИНСТРУКТАЖ**

1. Да спазват противопожарните правила, установени за Професионална гимназия по туризъм – гр. Самоков.

2. При изпълнение на служебните си задължения служителите да се грижат както за собственото си здравето и безопасност, така и за здравето и безопасността на ученици, учители и други лица, които са пряко или непряко свързани с тяхната дейност.

3. Да не оставят без надзор и контрол технически средства, пособия, уреди, електрически инструменти, препарати, представляващи опасност за здравето и живота на други хора.

4. При авария или спиране на водата задължително да контролират спирането на чешмите в помещенията, в които има такива.

5. При работа с химични почистващи препарати задължително да се спазват инструкциите за безопасна работа с тях.

6. При унищожаване на бракувани материали строго да се спазват времето, мястото и начина /метода / на унищожаване, определени от директора на Професионална гимназия по туризъм – гр. Самоков

7. При възникване на ситуация или ситуации, които могат да представляват опасност както за тяхното здраве, така и за здравето на други хора, незабавно да информират ръководството на училището.

8. Да познaват и спазват сигналите за евакуация т.е. сигнал от ПИС или продължителното биене на училищния звънец. Да спазват плановете за евакуация във всяко помещение. При евакуация незабавно да поемат задълженията си, свързани с нея.

9. Да се явяват на работното си място с подходящо облекло и обувки, които да не създават условия за увреждане на здравето им.

10. Служителите да посещават задължителните профилактични прегледи, организирани от работодателя.

11. Да се грижат за своето здраве и здравето на околните като спазват безопасните условия на труд на:

• работното си място;

• при работа с химични препарати;

• при работа с уреди, технически средства и т.н.

12. С особено внимание и задължително в екип да се извършват дейности при:

а. основно почистване;

б. дейности в двора на училището и други, които могат да бъдат предпоставка за увреждане на здравето им.

13. Измиването на коридорите, стълбищата и другите помещения да се извършва по време, в което не се създават възможности за подхлъзвания, падания и други увреждания.

14. При дежурство и участие в пропусквателния режим, въведен в гимназията, задължително да спазват указанията в Инструктажа, касаещ конкретно пропусквателния режим.

15. Служителите могат да дават предложения пред работодателя и комитета по условия на труд в училище за подобряване условията на труд и намаляване риска от увреждане на здравето.

**ПРОТИВОПОЖАРНИ ПРАВИЛА**

**с цел осигуряване на пожарна безопасност, недопускане на аварии**

**и своевременното ликвидиране на евентуално възникнали такива,**

**/на осн. чл.9, ал.1. от Наредба № 8121з – 647 от 01.10.2014 г.**

**за правилата и нормите за пожарна безопасност при експлоатация**

**на обектите - ДВ, бр. 89 от 28.10.2014 г./**

1. Всеки работещ в Професионална гимназия по туризъм – гр. Самоков е длъжен:

• Да знае какво е пожарна опасност.

• Да спазва правилата и нормите за пожарна безопасност на работните места в гимназията.

• Да проверява и оставя в края на работното време в пожаробезопасно състояние работното си място, апарати, машини, съоръжения и други.

• Да знае задълженията си, произтичащи от плановете по чл. 9, ал. 1, т. 2 – 4 от Наредба № 8121з – 647 от 01.10.2014г.

• Да се запознае е и работи е пожаротехнически средства за гасене на пожари и пожарни кранове.

• Да познава пожарната и експлозивната опасност на работните места в Професионална гимназия по туризъм – гр. Самоков както и начините за предотвратяване, намаляване и ограничаване на опасностите и рисковете, свързани с работното оборудване, машините, съоръженията и технологичните процеси, използваните материали, пътни маршрути, опасни зони и т.н.

2. Лицата, които извършват почистването, зареждането включително и запалването на отоплителни и други уреди и съоръжения и лицата, които използват тези уреди и съоръжения са отговорни за тяхната пожаробезопасна експлоатация.

3. Забранява се оставянето на електрооборудване, отоплителни и нагревателни уреди и съоръжения без надзор, с изключение на такива, които са с автоматичен режим на работа и са осигурени със съответната защита / съгл. чл.32. т.4 /от горецитираната наредба .

4. Забранява се възпрепятстването на достъпа до електрическите табла, пожарогасителите, вътрешните пожарни кранове и местата за управление на ПИС / съгл. чл. 32, т. 5 от Наредба № 8121з – 647 от 01.10.2014г. /

5. Не се разрешава използването на нестандартни и подсилени предпазители в електрическите табла.

6. Забранявам използването на прибори с открит пламък в района на сградата.

7. Абсолютно се забранява оставянето на горими материали, леснозапалими течности и други в помещенията и по пътищата за евакуация.

8. Противопожарните уреди да се използват само по предназначение т.е. при пожар.

9. Абсолютно се забранява пушенето в сградата, дворовете и прилежащите на училището площи.

10. Изгорелите електрически предпазители да се подменят само със стандартни такива.

11. Забранява се изгарянето на отпадъци както в района на обекта, така и извън него.

12. Всеки ученик, учител, служител или пребиваващ в сградата, забелязал нарушение на противопожарния ред, е длъжен да информира ръководството и дежурния по охрана.

13. При възникване на пожар веднага да се съобщи в РСБЗН на тел. 112 или на тел. 160 и на ръководството на училището и да се започне пожарогасене с наличните противопожарни уреди и съоръжения.

14. С настоящите противопожарни правила да се запознае целият наличен състав.

15. Нарушителите на тези правила се наказват съгл. Нормативната база, Правилника за вътрешния трудов ред в Професионална гимназия по туризъм – гр. Самоков

**ИНСТРУКТАЖ**

**за служителите, участващи в осъществяването на пропускателния режим**

**в Професионална гимназия по туризъм – гр. Самоков**

1. Да се проявява завишена бдителност по отношение на действията и поведението на външни посетители в училище. Да не се допускат посетители без проверка и потвърдена ангажираност, включително и изпълнителите по договор за ремонтна дейност.

2. В сградата на училището се допускат външни лица след проверка и вписването им в регистър / с отбелязване на датата, имената, документа им за самоличност, час на влизане и час на излизане и при кого е било лицето /.

3. В случай, че установят присъствие на непознати, безцелно движещи се хора или лица със съмнително поведение в сградата на гимназията и / или прилежащите й дворни площи, незабавно да уведомят ръководството на училището или да се обадят на ОДЧ /оперативна дежурна част / на РУ „ Полиция” – гр. Самоков. чрез тел.112 или тел. 166, за да се предприемат:

а. щателна проверка за установяване на самоличността на лицето;

б. проверка на вещи и предмети, представляващи потенциална опасност в това число за оръжие, боеприпаси, взривни, токсични и силно действащи химични вещества.

4. При получаване на информация за поставено самоделно взривно устройство или за подготовка за такава дейност, незабавно тя да се предава точно, конкретно по реда на т.2. Тази информация трябва да съдържа:

а. данни за придобиването й;

б. данни за вида, местоположението и особеностите на предмета и обкръжението му.

5. Обслужващият персонал да осъществява постоянен контрол за наличието на оставени без надзор обемисти предмети, пакети, чанти, куфари, торби, безстопанствен багаж и други подобни в класните стаи, кабинетите, сервизните помещения, санитарните възли, коридори и т.н.

6. След приключване на работния ден задължително да се прави щателен оглед на всички помещения за наличие на вещи и предмети, които представляват потенциална опасност.

7. При приемане на пощенска пратка да се извършва контрол - с цел недопускане оставянето или поставянето на вещи и предмети, представляващи опасност от какъвто и да е характер.

8. Категорично се забранява приемането на не адресирани или съмнителни пратки, писма, пакети и други подобни.

9. Да се проявява бдителност за наличие на съмнителни пакети във вентилационните шахти, под стълбищните помещения и други части на сградата. При откриване на такива незабавно да се уведомява ръководството на училището или ОДЧ /оперативна дежурна част / на РУ „Полиция” – гр. Самоков чрез тел.112 или тел. 166.

10. Регулярно да се проверяват аварийните изходи и да не се допуска наличие на излишни материали в коридорите и общите помещения.

11. При евакуация / принудително извеждане / активно да участват и да подпомагат ръководството на гимназията в него според определените им предварително задачи.

12. При необходимост да се търси помощ от ръководството на гимназията или РУ „Полиция” – гр. Самоков.

**ИНСТРУКТАЖ**

**за действия в Професионална гимназия по туризъм – гр. Самоков**

**след получаване на сигнал за злонамерено телефонно обаждане**

1. Заплахата за полученото анонимно телефонно обаждане задължително да се приема като реална.

2. При възможност да се поддържа максимална продължителност на разговора с подателя като целта е да се придобие конкретна информация както за евентуалното място, време и мотиви за осъществяване на заплахата, така и за характерни особености, които могат да дадат насоки за лицето, подаващо сигнала.

3. При получена анонимна телефонна заплаха незабавно да бъдат информирани директорът на училището и отговорникът по безопасност и здраве. Директорът или упълномощените от него лица сигнализират на дежурния в РПУ на МВР или се обаждат на тел. 112

4. Непедагогическия персонал /веднага да направят бърз оглед абсолютно на всички помещения /класни стаи, кабинети, хранилища, салон, фитнес зала, коридори и сервизни помещения, котелно, работилници/ за наличие на съмнителни предмети или вещества като задължително за резултатите от наблюдението си уведомят директора на училището и отговорника по безопасност и здраве.

5. Ако на някой от телефоните в гимназията се получи анонимно злонамерено телефонно обаждане, директорът подава сигнал на тел. 112 /единния европейски номер за приемане на спешни повиквания /и на началника на РИО. Дава информация за състоянието на помещенията и прилежащите към Професионална гимназия по туризъм дворове и площи - с цел локализиране за евентуална последваща проверка.

6. При липса на подозрителни предмети или вещества след огледа и съгласуването с органите на МВР, директорът взема решение за продължаване на учебния процес без да предприема мерки за евакуация.

7. При откриване на подозрителни предмети или вещества и след съгласуване с органите на МВР директорът взема решение за продължаване на действията по евакуацията на ученици, учители, служители и външни лица, които в момента пребивават в училището.

8. Чрез предвидените за целта съоръжения, предоставени от органите на реда, се вземат мерки за локализация на зоните с открити подозрителни предмети или вещества и недопускане на контакт с тях.

9. Ако е необходимо, се извършва евакуация, която се осъществява по предварително разработения и утвърден от директора план - да не се допускат паника и хаос.

10. При евакуацията учениците, учителите, служителите задължително вземат личния си багаж, за да улеснят последващата проверка от органите на МВР и подпомагащите ги лица.

11. Приоритетно се евакуират лицата, които са в близост до открития

съмнителен пакет или вещества или застрашени помещения, както и най-малките ученици.

12. При евакуация не се допуска влизането на външни лица в застрашения обект или сграда. Допускат се само органите на МВР и помагащите длъжностни лица от училището.

13. Евакуираните ученици, учители, служители и външни лица се настаняват на безопасно място – в южния двор на гимназията или извън него.

14. Задължително класният ръководител или учителят, при когото учениците са имали час, прави проверка и докладва на директора или отговорника по безопасност и здраве.

15. Органите на МВР оказват съдействие при евакуацията като отцепват района на застрашения обект и подпомагат бързото настаняване на евакуираните в определените безопасни места за временно настаняване.

16. Задължително се извършва последваща проверка и претърсване от органите на МВР, които са в съответствие със събраната максимално обективна информация за реалната обстановка в застрашения обект. При проверката и претърсването органите на МВР се подпомагат от длъжностните лица, които са определени от директора със заповед.

17. След извършване на проверката на обекта от страна на органите на МВР, която не потвърждава достоверността на сигнала или предполага последващо неутрализиране на опасността, се подписва констативен протокол, след което директорът на училището взема решение за възстановяване на учебния процес,

18. Когато сигналът за злонамереното анонимно телефонно обаждане е получен чрез европейския номер за приемане на спешни повиквания 112, органите на МВР уведомяват директора на училището, който предприема своевременното изпълнение на горе разписаните действия.

**И Н С Т Р У К Ц И Я**

**за борба с остри и заразни болести**

**в Професионална гимназия по туризъм – гр. Самоков**

За да не се допускат и да се предотвратят остри заразни болести, се провежда задължително:

1. Влажно почистване / избърсване / на класните стаи / в това число катедри, чинове и дъски /, коридорите, первазите и други повърхности с 1 % хлорноваров разтвор.

2. Почистването и дезинфекцията на отходни места и санитарни помещения да се извършва с 2 % хлорноваров разтвор.

3. Почистването се извършва най- малко два пъти дневно.

Указание за приготвяне на дезинфекционен разтвор:

1. Приготвяне на хлорен разтвор:

• за 1 % хлорноваров разтвор в 10 литра вода се разтваря 1 / една / таблетка „ Табидез 56”;

• за 2 % хлорноваров разтвор в 10 литра вода се разтварят 2 / две / таблетки „ Табидез 56”.

2. Времето, което е необходимо за разтваряне на хлорната таблетка, е 30 минути.

3. Така приготвените разтвори да се съхраняват на специално пригодени за това места с оглед предотвратяване на достъпа до тях от ученици, учители и външни лица.

**ИНСТРУКТАЖ**

**за поведение и действия при снежни бури, виелици и поледици**

**на непедагогическия персонал**

Във връзка с подготовката на училището за зимния сезон и осигуряване на безопасни условия за работа, обучение и възпитание:

1. При заледявания да се осигури задължително опесъчаване на действащите входове на училището..

2. При снеговалеж задължително да се почистват своевременно площите пред действащите входовете на училището от снега.

3. При снеговалеж и заледявания задължително да се обезопасят всички площи, които могат да са предпоставка за възникване на различни видове травми и злополуки.

4. Задължително да се почистват своевременно от сняг откритите стълбища, входове, училищен двор, защото в случай на пожар или авария, при усложнената зимна обстановка да се осигури възможна евакуация на всички учещи, работещи и външни лица, пребиваващи в сградата.

5. При необходимост да се търси съдействие от община Самоков за обезопасяване на района около училищната сграда при усложнена зимна обстановка.

6. Да се обръща сериозно внимание на правилното функциониране на отоплителната инсталация и да не се оставя без надзор.

**ИНСТРУКТАЖ**

**за действия на непедагогическия персонал при терористична заплаха**

Целта на терористите е именно такава - да ни отнемат свободата и да живеем в страх и подчинение.

Училищата и децата са мишени на терористични нападения, защото така се посяга на най-милото и значимо за всеки човек:

• децата;

• ценностите, които са същността на нашия живот.

**Целта им е:**

• демобилизацията ни;

• да повярваме, че сме безсилни;

• да повярваме, че сме уязвими;

• да ни заставят да мислим, че те са всесилните.

Това не е така, въпреки че нивата на терористична заплаха в много страни са повишени.

**Видове заплахи:**

• анонимни телефонни обаждания /ЗАТО – злонамерени анонимни телефонни обаждания/;

• Други форми на изразяване и начини на отправяне на анонимни закани за терористични нападения

**Според начина на изразяване и носителя анонимните заплахи могат да бъдат:**

• вербални;

• видео/аудио записи, подготвени предварително и след това изпратени до съответния адресат

• написани на ръка, пълни със закани и „терористични закани“;

• листове със залепени по тях изрезки от букви, от вестници и списания, с които се отправя закана за терористични действия;

• лични рисунки или приспособени изрезки от публикации от вестници, списания и други;

• видеозаписи;

• аудио записи;

• CD или DVD.

**При получаване на анонимни закани за терор, при които са използвани горните способи, се прави следното:**

1. След като сте се запознали с текста и същността на посланието - не изхвърляйте плика или листа със заканите за терористично посегателство;

2. Съхранете ги в автентичен вид и ограничете до минимум вероятността върху тях да попаднат или да се повредят от вода / дъжд /, мастило, течности, химикали и други;

3. Не ги оставяйте или предоставяйте на други лица освен на специалните служби ДОТИ;

4. Ограничете до min лицата, които ги докосват;

5. След като сте прочели текста, чули сте аудио записа или сте видели видео записите със закани за терор – не ги пускайте отново, за да не ги повредите – пък и не е необходимо да се травмирате още. Незабавно да се уведомят полицейските органи на тел 112.

**Правила за поведение при похищение от въоръжени лица:**

1. Изпълнявайте разпорежданията на похитителите;

2. Не влизайте в словесен спор с тях;

3. Не се заканвайте, не ги предизвиквайте и не ги обиждайте;

4. Не ги гледайте в очите, не се взирайте в тях сякаш искате да ги запомните, а ако са с маски да ги гледате така, че да допуснат, че сте ги разпознали по гласа или очите;

5. Не провеждайте преговори или психологически беседи дори да сте професионален психолог или педагог, защото за похитителите Вие сте само необходимата им жертва, която трябва да бъде използвана като средство за постигане на целите им;

6. Имайте предвид, че Вашите психологически интерпретации могат да обезсмислят работата на специалните служби и професионалните психолози, работили за разрешаване на проблема;

7. Не нападайте похитителите, дори и да сте в отлична спортна и физическа форма и кондиция, тъй като можете да предизвикате нежелана човешка жертва и да провалите замисъла и реализацията на планираната и провеждаща се антитерористична операция.;

8. Създайте впечатление у похитителя или похитителите, че сте склонен да сътрудничите, с което затвърждавате оценка им, че не сте потенциална или действителна заплаха за тях;

9. Трябва да се има предвид, че похитителите също като Вас се намират в екстремална ситуация. Ако терористът – похитител Ви възприема като потенциална или действителна заплаха;

• ще се концентрира върху Вас неговата агресия;

• голяма е вероятността да се превърнете в първата жертва, която е решил да нарани или убие, за да накаже държавните институции и обществото;

• така демонстрира решителност или непоколебимост, за да накара властта да изпълни исканията, заради които е взел заложници.

Всеки случай, всяка отделна ситуация, свързана със заложническа криза е строго специфична и уникална, поради което няма общовалидна формула за прилагане и решаване на казуса. Последните терористични актове в Европа показват, че терористите са набелязали обектите за нападение предварително и избиват жертвите си без да са влезли в контакт с тях, като по този начин създават масова психоза и социален абсентизъм.

Начини за действие при намиране на пакети с неясно съдържание

Самоделните взривни устройства/ СВУ / винаги са замаскирани и укрити в чанти, куфари, багаж, пакети колетни пратки и други или са в коли, автобуси, кофи за боклук и пр.

Принципната схема на едно СВУ се състои от капсул - детонатор и основен пакет с взривно вещество. Взривяването може да се осъществи по и чрез:

• Огнеупорен шнур;

• Електрическа верига с жици;

• Електронно безжично от разстояние чрез подаване на електронен импулс;

• Часовников механизъм;

• Живачен капсул - детонатор, който се взривява чрез преместване, навеждане или поклащане на пакета.

**При откриване на такива устройства:**

• Не ги премествайте;

• Не правете опити да ги разтворите или разглобявате;

• Не правете опити да го разклащате или хвърляте, защото с някои от тези действия може да предизвикате начална първична детонация